b'\n_START_ARTICLE_\nKomi\xc5\xbea\n_START_SECTION_\nGeografija\n_START_PARAGRAPH_\nKomi\xc5\xbea, ki le\xc5\xbei na zahodni strani otoka ob severnozahodni obali Komi\xc5\xa1kega zaliva pod hribom Hum (587 mnm), ki varuje mestece pred hladnimi severnimi vetrovi je z asfaltirano cesto povezano  z najve\xc4\x8djim naseljem na otoku, mestom Vis. Komi\xc5\xa1ki zaliv, v katerem je naselje, ima na vzhodni strani veliko pe\xc5\xa1\xc4\x8denih in prodnatih pla\xc5\xbe - enajst jih je samo od naselja do rta Stupi\xc5\xa1te - in vsaka od njih ima, kar je za otoke nenavadno, svoj izvir pitne vode._NEWLINE_Pristani\xc5\xa1\xc4\x8de varuje pred zahodnimi vetrovi okoli 200 metrov dolg valobran, na koncu katerega stoji svetilnik. Globina morja pri valobranu je do 6 metrov. Ob njem je najzaneslivej\xc5\xa1i privez za plovila. Pristan je odprt ju\xc5\xbenim vetrovom, tedaj je morja vzvalovano._NEWLINE_Iz pomorske karte je razvidno, da svetilnik oddaja svetlobni signal Z Bl 3s. Nazivni domet svetilnika je 4 milje.\n_START_SECTION_\nGospodarstvo\n_START_PARAGRAPH_\nPrebivalci Komi\xc5\xbee se ukvarjajo z vinogradni\xc5\xa1tvom, ribolovom, predelavo rib in turizmom.\n_START_SECTION_\nZgodovina\n_START_PARAGRAPH_\nIz zgodovine tega mesteca, ki ga prvi\xc4\x8d omenjajo v 12. stol., so se ohranili bene\xc5\xa1ka utrdba  iz 16. stol., renesan\xc4\x8dna cerkev Gospa od  Gusarice - zavetnica ribi\xc4\x8dev -, ter zanimiva renesan\xc4\x8dna Zametova hi\xc5\xa1a, samostan s cerkvijo in obrambnim stolpom iz 17. stoletja, ki stoji jugovzhodno nad mestom. Samostan s cerkvijo sv. Nikole so postavili benediktinci, ki so pri\xc5\xa1li z otoka Bi\xc5\xa1eva \xc5\xbee v drugi polovici 13. stol., dana\xc5\xa1njo podobo pa je samostan dobil 1645, ko je bila zgrajena cerkev imenovana Mustar. Ob pristani\xc5\xa1\xc4\x8du je ka\xc5\xa1tel z zanimivim majhnim muzejem iz leta 1585 in Zonkotovo hi\xc5\xa1o iz 16. stoletja._NEWLINE_Ob novi cesti proti Visu stoji na 310 mnm visokem sedlu cerkvica sv. Mihovila postavljena v 12. stoletju.'